Komission asetus (EY) N:o 1721/98, annettu 31 päivänä heinäkuuta 1998, vähennyskertoimien vahvistamisesta kullekin A- ja B-luokan toimijalle vuoden 1998 tariffikiintiöstä myönnettävän banaanimäärän määrittämiseksi (ETA:n kannalta merkityksellinen teksti)



Virallinen lehti nro L 215 , 01/08/1998 s. 0062 - 0063



KOMISSION ASETUS (EY) N:o 1721/98, annettu 31 päivänä heinäkuuta 1998, vähennyskertoimien vahvistamisesta kullekin A- ja B-luokan toimijalle vuoden 1998 tariffikiintiöstä myönnettävän banaanimäärän määrittämiseksi (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että komissio vahvistaa banaanien tuontia yhteisöön koskevan järjestelmän soveltamista koskevista yksityiskohtaisista säännöistä 10 päivänä kesäkuuta 1993 annetun komission asetuksen (ETY) N:o 1442/93 (3), sellaisena kuin se on viimeksi muutettuna asetuksella (EY) N:o 1409/96 (4), 6 artiklaa soveltaen vuotuisen tariffikiintiön määrän ja saman asetuksen 3 artiklaa ja sitä seuraavia artikloita soveltaen määrättyjen toimijoiden viitemäärien määrän mukaan tarvittaessa kullekin toimijaluokalle yhtenäisen vähennyskertoimen, jota sovelletaan jokaisen toimijan viitemäärään tälle kyseiseksi vuodeksi myönnettävän määrän määrittämiseksi, komission asetuksessa (EY) N:o 2071/97 (5) vahvistetaan asetuksen (EY) N:o 1442/93 6 artiklan soveltamiseksi väliaikaisesti ja odotettaessa tariffikiintiön määrän mukauttamista Itävallan, Suomen ja Ruotsin liittymisen seurauksena sekä jäsenvaltioiden toimittamien tiettyjen tietojen täydentävän tarkastelemisen tuloksia yhtenäinen vähennyskerroin, jota sovelletaan kunkin A- ja B-luokan toimijan viitemäärään 2 200 000 tonnin suuruisen tariffikiintiön määrän perusteella vuoden 1998 osalta, tariffikiintiön määrä on myöhemmin komission asetuksella (EY) N:o 1645/98 (6) vahvistettu vuodelle 1998 2 553 000 tonniksi; kyseisiä vähennyskertoimia vahvistettaessa ei ole kuitenkaan otettava huomioon äärimmäisten poikkeustapausten ratkaisemiseen varattua 16 500 tonnin suuruista erityismäärää, tämän perusteella ja ottaen huomioon asetuksen (EY) N:o 2071/97 antamisen jälkeen tehdyt täydentävät tarkastukset on syytä määritellä uudet kertoimet vuodelle 1998 ja selkeyden vuoksi kumota asetus (EY) N:o 2071/97, tässä asetuksessa olevien säännösten on tultava voimaan välittömästi asetuksessa (ETY) N:o 1442/93 säädetyt määräajat huomioon ottaen, ja banaanin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen (ETY) N:o 404/93 18 ja 19 artiklassa säädetystä tariffikiintiöstä kullekin A- ja B-luokan toimijalle myönnettävä määrä meneillään olevaksi 1 päivän tammikuuta ja 31 päivän joulukuuta 1998 väliseksi ajaksi saadaan soveltamalla asetuksen (ETY) N:o 1442/93 5 artiklan mukaisesti määritettyyn toimijan viitemäärään yhtenäistä vähennyskerrointa seuraavasti: - kunkin A-luokan toimijan osalta: 0,860438 - kunkin B-luokan toimijan osalta: 0,527418. 2 artikla Kumotaan asetus (EY) N:o 2071/97. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1998. Komission puolesta Franz FISCHLER Komission jäsen (1) EYVL L 47, 25.2.1993, s. 1 (2) EYVL L 349, 31.12.1994, s. 105 (3) EYVL L 142, 12.6.1993, s. 6 (4) EYVL L 181, 20.7.1996, s. 13 (5) EYVL L 291, 24.10.1997, s. 1 (6) EYVL L 210, 28.7.1998, s. 53